Pärnumaa valdade õunapuust vasarad valmis
Uue vallaseaduse järgi peavad valdadel olema ametvasarad. Pärnumaa vallad tellisid ühiselt maavalitsuse kaudu ametvasarad. Need valmistas kohalik puunikerdaja J. Jõgi. Nüüd on need vasarad valmis ning neljapäeval [4. novembril 1937] andis J. Jõgi vasarad Pärnu ajut. maavalitsusele üle. Ometi ei saa vallad veel oma vasaraid kätte, sest maavalitsus saadab need Tallinna, kus neile Tavasti tööstuses kinnitatakse emailist maakonna vapid.

Pärnumaa valdade vasarad on õunapuust ja poleeritud helepruuniks. Vasara varrel on valla nimi, kellele ametvasar kuulub. Ühel vasara küljel on kaalu kujutus õigluse sümbolina, teisel stiliseeritud kolmeharuline küünal – valguse sümbolina. Vasar läks maksma igal vallal 11 krooni ning neid tellisid kõik vallad peale Kihnu valla. Viimasel on juba vasar olemas – kohapeal valmistatud.

Valdadele antakse vasarad kätte käesoleva kuu teisel poolel.

Uus Eesti
1937